รู้สึกเวลากลืนอาหารเหมือนติดคอบางทีก็สำลักแต่สำลักไม่บ่อยรู้สึกเหมือนมีสเลดติดคอตลอดเวลาผมเป็นคนออกกำลังกายเลยกินแต่อาหารคลีนพวกเนื้อสัตว์กับข้าวเปล่าเเล้วก็ผักไม่มีน้ำมันเลยนอนพักปกติแต่ครั้งสุดท้ายที่กินอาหารคือทุกๆ2ทุ่มครึ่ง-สามทุ่มหลังออกกำลังกายเสร็จนอนพักผ่อนวันละ8ชม.โดยประมาณครับไม่รู้ว่าเป็นอะไรมันทรมานมากครับ
สวัสดีค่ะอาการไม่สบายเวลาทานอาหาร เหมือนมีอะไรติดคออยู่นั้น อาจมีสาเหตุมาจาก กรดไหลย้อน อาจทำให้มีอาการแสบร้อนกลางอก หายใจไม่อิ่ม จุกแน่นหน้าอก รู้สึกเหมือนกลืนลำบากได้ สาเหตุอื่นๆเช่น ระบบทางเดินหายใจถูกกีดขวาง หรือมีสิ่งแปลกปลอมติดอยู่ เช่น มีเมล็ดผลไม้หรือก้างปลาติดอยู่ในลำคอ การติดเชื้อในทางเดินหายใจทำให้หอบเหนื่อยและมีเสมหะเป็นต้นซึ่งในเบื้องต้น ควรหลีกเลี่ยงปัจจัยใดๆที่กระตุ้นให้มีอาการได้ ดื่มน้ำมากๆ หลีกเลี่ยงการรับประทานอาหารมื้อใหญ่ ไม่นอนทันทีหลังรับประทานอาหาร งดการออกแรงหนักๆไปก่อน และควรสังเกตอาการของตนเองค่ะ ถ้าจุกแน่นคอและหน้าอกมากขึ้นเรื่อยๆ คลื่นไส้ อาเจียน แสบร้อนกลางอก ถ่ายดำร่วมด้วย ควรรีบไปพบแพทย์